Αθήνα / Athens 15/12/2017

Αρ. Πρωτ. / Ref. Nr: 1791



**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΕΚΠΑΙΔΕΥΤΗ ΜΕ ΑΝΤΙΚΕΙΜΕΝΟ ΤΗΝ ΑΝΑΠΗΡΙΑ, ΕΦΑΡΜΟΓΕΣ ΤΩΝ ΤΠΕ, ΚΑΙ ΤΗΝ ΑΥΞΗΣΗ ΤΗΣ ΠΑΡΑΓΩΓΙΚΟΤΗΤΑΣ ΑΠΑΣΧΟΛΟΥΜΕΝΩΝ ΠΟΥ ΠΡΟΕΡΧΟΝΤΑΙ ΑΠΟ ΕΥΑΛΩΤΕΣ ΟΜΑΔΕΣ**

Η Εθνική Συνομοσπονδία Ατόμων με Αναπηρία (ΕΣΑμεΑ), Ν.Π.Ι.Δ., στο πλαίσιο της Πράξης «**Handicrafts and social economy: A driver for socially inclusive growth in the CB region**[[1]](#footnote-1)» (Ακρωνύμιο: SocialCrafts, Κωδ. 2091), η οποία υλοποιείται μέσω του προγράμματος διασυνοριακής συνεργασίας INTERREG V-A GREECE-BULGARIA 2014 – 2020 με τη συγχρηματοδότηση από το Ευρωπαϊκό Ταμείο Περιφερειακής Ανάπτυξης και από εθνικούς πόρους των χωρών που συμμετέχουν στο Πρόγραμμα, λαμβάνοντας υπόψη τις α) Σύμβαση Επιδότησης της Πράξης υπ’ αρ. Β2.9c.02/31.10.2017, και (β) τo Σύμφωνο Συνεργασίας που υπογράφθηκε στις 26.10.2017 μεταξύ των Εταίρων της Πράξης, σύμφωνα με την αριθμό 15/14.12.2017 απόφαση της Εκτελεστικής Γραμματείας της,

**ΚΑΛΕΙ**

Τους υποψηφίους να εκδηλώσουν ενδιαφέρον για την κάλυψη μιας (1) θέσης Εκπαιδευτή/-τριας, για την υλοποίηση εξειδικευμένου προγράμματος ενημέρωσης και εκπαίδευσης, με αντικείμενο τη σύγχρονη προσέγγιση για την αναπηρία (πολυδιάστατο μοντέλο), την εισαγωγή σε εφαρμογές των ΤΠΕ, και τη βελτίωση της παραγωγικότητας απασχολούμενων με αναπηρία και λοιπών μεινοεκτούντων ατόμων.

**ΠΡΟΟΙΜΙΟ**

Η Πράξη SocialCrafts στοχεύει στη βελτίωση της κοινωνικής και της εργασιακής ένταξης ευάλωτων ομάδων που ζουν στη διασυνοριακή περιοχή Ελλάδας-Βουλγαρίας, ιδιαίτερα των πλέον εκτεθειμένων στον αποκλεισμό. Για το σκοπό αυτό, οι Εταίροι της Πράξης θα δημιουργήσουν ένα διασυνοριακό δίκτυο υπηρεσιών και εφαρμογών, ως ένα είδος οικοσυστήματος κοινωνικής καινοτομίας που θα στηρίξει μακροπρόθεσμα τη δημιουργία και ανάπτυξη κοινωνικών επιχειρήσεων στους τομείς της χειροτεχνίας και των παραδοσιακών τεχνών, οι οποίες θα προσφέρουν ευκαιρίες απασχόλησης σε άτομα που κινδυνεύουν περισσότερο από την ανεργία, τη φτώχεια ή τον κοινωνικό αποκλεισμό, συμπεριλαμβανομένων των ατόμων με αναπηρία.

Αυτή η ιδιαίτερη μορφή κοινωνικών επιχειρήσεων στην Ελλάδα αναφέρεται συχνά ως "Κοινωνικές Συνεταιριστικές Επιχειρήσεις Ένταξης" (Κοιν.Σ.Επ. Ένταξης), και αποτελεί έναν από τους βασικούς τύπους των κοινωνικών επιχειρήσεων που μπορούν να ιδρυθούν στην Ελλάδα σύμφωνα με το νόμο 4430/2016 άρθρο 14 για την Κοινωνική Οικονομία.

Η Πράξη στοχεύει στην από κοινού ίδρυση καινοτόμων δομών υποστήριξης που θα ενθαρρύνουν και θα υποστηρίξουν (α) τεχνίτες χειροτεχνίας και παραδοσιακών τεχνών ολόκληρης της διασυνοριακής περιοχής, ώστε να αναπτυχθούν συστηματικά σε ένα βιώσιμο δίκτυο κοινωνικών επιχειρήσεων ένταξης και (β) ευάλωτα άτομα, ώστε να αναζητήσουν εργασία και να απασχοληθούν σε μονάδες παραγωγής χειροτεχνιών και παραδοσιακών τεχνών. Οι ωφελούμενοι αυτού του δικτύου θα μπορούν, τελικά, να μοιράζονται κοινούς πόρους και να συνεργάζονται τόσο για τη διαφύλαξη και την προβολή των παραδοσιακών τεχνικών της περιοχής και την κοινή προώθησή τους στις αγορές, όσο και για την κινητοποίηση αναξιοποίητων ανθρώπινων πόρων και την προσφορά θέσεων εργασίας σε άτομα με αναπηρία και άλλα ευάλωτα μέλη της ομάδας.

Το βασικό μέλημα της Πράξης είναι να διασφαλίσει ότι το προβλεπόμενο "οικοσύστημα":

1. θα είναι βιώσιμο και
2. θα λειτουργεί ως οδηγός ίσων ευκαιριών και ανάπτυξης χωρίς αποκλεισμούς στη διασυνοριακή περιοχή, και ευαισθητοποίησης σχετικά με τα δικαιώματα των ευάλωτων ομάδων, με βάση τη Σύμβαση των Ηνωμένων Εθνών για τα Δικαιώματα των Ατόμων με Αναπηρία, τη Σύμβαση για την εξάλειψη όλων των μορφών διακρίσεων κατά των γυναικών, κ.λπ.

Στο πλαίσιο αυτό, στο πλάνο εργασιών της Πράξης συμπεριλαμβάνεται και η σχεδίαση, διοργάνωση και υλοποίηση σειράς εκπαιδευτικών εργαστηρίων που θα απευθύνονται:

1. σε υπάρχοντες δημιουργούς χειροποίητων και παραδοσιακών προϊόντων στη διασυνοριακή περιοχή (τεχνίτες),
2. σε άτομα με αναπηρία και άλλες ευάλωτες ομάδες που διατρέχουν κίνδυνο κοινωνικού αποκλεισμού (μειονεκτούντα άτομα).

Ειδικότερα,

* Στο πλαίσιο της *Δράσης 3.1 - Ενημέρωση-ευαισθητοποίηση και παροχή στήριξης προσωπικής ανάπτυξης[[2]](#footnote-2)* του *Πακέτου Εργασίας 3 – Ανάπτυξη ικανοτήτων μεταξύ ευπαθών ομάδων[[3]](#footnote-3)* της Πράξης, θα διοργανωθούν τετραήμερα τοπικά εργαστήρια για μέλη των ευάλωτων μελών (μειονεκτούντα άτομα). Η ενότητα των εργαστηρίων αυτών έχει τους εξής στόχους: (α) να ενημερώσει-ευαισθητοποιήσει τους συμμετέχοντες και να τονώσει την αυτοπεποίθησή τους, (β) να προετοιμάσει τους συμμετέχοντες κατάλληλα ώστε να μπορούν να προσαρμοστούν εύκολα στο εκάστοτε εργασιακό περιβάλλον και να διατηρήσουν τη θέση εργασίας τους, (γ) να παρέχει στους συμμετέχοντες εξειδικευμένη κατάρτιση σε επιλεγμένες τεχνικές χειροτεχνίας και παραδοσιακών τεχνών της περιοχής του Προγράμματος, (δ) να προετοιμάσει τους συμμετέχοντες για αναζήτηση εργασίας (σύνταξη βιογραφικού σημειώματος, προετοιμασία για συμμετοχή σε συνεντεύξεις κ.λπ.). Σύμφωνα με τον σχεδιασμό της Πράξης, θα διοργανωθούν συνολικά τέσσερα (4) εργαστήρια στις εξής πόλεις της Ελλάδας και Βουλγαρίας: Καβάλα, Κομοτηνή (ή Ξάνθη), Μπλαγκόεβγκραντ (Blagoevgrad), και Χάσκοβο (Haskovo).
* Στο πλαίσιο της *Δράσης 3.2 – Προώθηση κοινωνικής επιχειρηματικότητας και αυτό-απασχόλησης στον τομέα των παραδοσιακών τεχνών[[4]](#footnote-4)* του *Πακέτου Εργασίας 3 – Ανάπτυξη ικανοτήτων μεταξύ ευπαθών ομάδων[[5]](#footnote-5)* της Πράξης, θα διοργανωθούν τετραήμερα τοπικά εργαστήρια, επίσης για μέλη των ευάλωτων μελών (μειονεκτούντα άτομα). Η ενότητα των εργαστηρίων αυτών έχει τους εξής στόχους: (α) να μεταδώσει στους συμμετέχοντες πληροφορίες και γνώσεις σχετικά με την αυτό-απασχόληση και την κοινωνική επιχειρηματικότητα, με έμφαση στην επίδειξη / παρουσίαση ανάλογων επιτυχημένων ιστοριών, (β) να προετοιμάσει και καθοδηγήσει τους συμμετέχοντες ως προς την ίδρυση και διαχείριση δικής τους κοινωνικής επιχείρησης παραγωγής χειροποίητων ή/και παραδοσιακών προϊόντων, και (γ) να βελτιώσει τις γνώσεις Η/Υ των συμμετεχόντων και να τους καταρτίσει σε εφαρμογές γραφείου και ειδικές εφαρμογές που θα βελτιώσουν την ικανότητά τους να διαχειριστούν τις επιχειρήσεις τους. Σύμφωνα με τον σχεδιασμό της Πράξης, θα διοργανωθούν συνολικά δύο (2) εργαστήρια στις εξής πόλεις της Ελλάδας και Βουλγαρίας: Δράμα (ή Κομοτηνή ή Ξάνθη) και Μπλαγκόεβγκραντ (Blagoevgrad).
* Στο πλαίσιο της *Δράσης 4.2 – Προώθηση της μη διάκρισης και κοινωνικής αντίληψης σε παραδοσιακούς τεχνίτες της Διασυνοριακής Περιοχής[[6]](#footnote-6)* του *Πακέτου Εργασίας 4 – Ανάπτυξη ικανοτήτων μεταξύ παραγωγών χειροποίητων και παραδοσιακών προϊόντων της Διασυνοριακής Περιοχής[[7]](#footnote-7)* της Πράξης, θα διοργανωθούν διήμερα τοπικά εργαστήρια για υπάρχοντες δημιουργούς χειροποίητων και παραδοσιακών προϊόντων στη Διασυνοριακή Περιοχή (τεχνίτες). Η ενότητα των εργαστηρίων αυτών έχει τους εξής στόχους: (α) να ευαισθητοποιήσει τους συμμετέχοντες να υιοθετήσουν φιλοσοφία κοινωνικής επιχειρηματικότητας, (β) να εισάγει τους συμμετέχοντες σε έννοιες της κοινωνικής οικονομίας, (γ) να παρουσιάσει επιτυχημένα παραδείγματα κοινωνικής επιχειρηματικότητας, (δ) να ενημερώσει και εμφυσήσει στους συμμετέχοντες κοινωνική αντίληψη, και ειδικότερα πρακτικές ίσων ευκαιριών και ένταξης για όλους, και (ε) να προετοιμάσει κατάλληλα τους συμμετέχοντες ώστε να είναι σε θέση να προσλάβουν μειονεκτούντα άτομα, να μπορούν να ανταποκριθούν στην όποια διαφορετικότητά τους, και να μπορούν να τα ενισχύσουν με στόχο την παραγωγικότητα. Σύμφωνα με τον σχεδιασμό της Πράξης, θα διοργανωθούν συνολικά έξι (6) εργαστήρια στις εξής πόλεις της Ελλάδας και Βουλγαρίας: Καβάλα, Αλεξανδρούπολη, Κομοτηνή (ή Ξάνθη), Μπλαγκόεβγκραντ (Blagoevgrad), Χάσκοβο (Haskovo) και Ράζλογκ (Razlog).

1. **Αντικείμενο της Σύμβασης**

Στην Πράξη SocialCrafts, η Ε.Σ.Α.μεΑ., μεταξύ άλλων, έχει αναλάβει την παραγωγή του απαραίτητου εκπαιδευτικού υλικού για τα παραπάνω εργαστήρια της Πράξης καθώς και την υποστήριξη των τοπικών οργανωτών των εργαστηρίων (Εταίροι 2, 3 και 6) μέσω της διάθεσης εξειδικευμένων εκπαιδευτών.

Ο/Η Εκπαιδευτής/-τρια θα παρέχει, εκ μέρους της Ε.Σ.Α.μεΑ. τις παρακάτω υπηρεσίες:

* Συγγραφή εκπαιδευτικού υλικού με συγκεκριμένη θεματολογία.
* Συμμετοχή ως Εκπαιδευτής/-τρια στα εργαστήρια που θα διοργανώσουν οι Εταίροι 1, 2, 3 και 6.
* Υποστήριξη και καθοδήγηση των τοπικών οργανωτών των εργαστηρίων, ως προς την κατάρτιση του προγράμματος των εργαστηρίων.

Πιο συγκεκριμένα, οι υπηρεσίες που θα παρέχει ο/η Εκπαιδευτής/-τρια, εκ μέρους της Ε.Σ.Α.μεΑ. για την υλοποίηση των παραπάνω, είναι:

* 1. Συμβολή στη Δράση 3.1 της Πράξης SocialCrafts

Η συμβολή αφορά:

1. Στην προετοιμασία και παράδοση εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στην **πρώτη ημέρα** του προγράμματος των εργαστηρίων (έξι εκπαιδευτικές ώρες), η οποία θα εισάγει τους συμμετέχοντες (μειονεκτούντα άτομα) σε έννοιες και αρχές ίσων ευκαιριών και μη διάκρισης, καθώς και στη σύγχρονη προσέγγιση της αναπηρίας, και θα παρουσιάσει καλές πρακτικές και παραδείγματα με στόχο την τόνωση της αυτοπεποίθησης και την ενεργοποίηση των συμμετεχόντων.
2. Στη συμμετοχή ως εκπαιδευτής/-τρια για το σεμινάριο της **πρώτης ημέρας** (έξι εκπαιδευτικές ώρες)του προγράμματος των τριών (3) εργαστηρίων που θα διοργανώσουν οι Εταίροι 2, 3 και 6 στις πόλεις της Ελλάδας και Βουλγαρίας: Καβάλα, Κομοτηνή (ή Ξάνθη) και Μπλαγκόεβγκραντ (συνολικά 18 ώρες).
   1. Συμβολή στη Δράση 3.2 της Πράξης SocialCrafts

Η συμβολή αφορά:

1. Στην προετοιμασία εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στην **τρίτη και τέταρτη ημέρα** του προγράμματος των εργαστηρίων (έξι εκπαιδευτικές ώρες / ανά ημέρα), η οποία θα έχει ως στόχο να βελτιώσει τις γνώσεις Η/Υ των συμμετεχόντων (μειονεκτούντα άτομα) και να τους καταρτίσει σε εφαρμογές γραφείου και ειδικές εφαρμογές που θα βελτιώσουν την ικανότητά τους να διαχειριστούν τις επιχειρήσεις τους.
2. Στη συμμετοχή ως εκπαιδευτής/-τρια για τα σεμινάρια της **τρίτης και τέταρτης μέρας** (έξι εκπαιδευτικές ώρες / ανά ημέρα) του προγράμματος των δύο (2) εργαστηρίων που θα διοργανώσουν οι Εταίροι 3 και 6 στις πόλεις της Ελλάδας και Βουλγαρίας: Δράμα (ή Κομοτηνή ή Ξάνθη) και Μπλαγκόεβγκραντ (Blagoevgrad) (συνολικά 24 ώρες).
   1. Συμβολή στη Δράση 4.2 της Πράξης SocialCrafts

Η συμβολή αφορά:

1. Στην προετοιμασία εκπαιδευτικού υλικού (π.χ., κατάρτιση προγράμματος, διαφάνειες, σημειώσεις συμμετεχόντων, εγχειρίδια, και λοιπό υποστηρικτικό υλικό) που αφορά στη **δεύτερη ημέρα** του προγράμματος των εργαστηρίων (έξι εκπαιδευτικές ώρες), η οποία θα έχει ως στόχο να ενημερώσει και εμφυσήσει στους συμμετέχοντες (τεχνίτες) κοινωνική αντίληψη, και ειδικότερα πρακτικές ίσων ευκαιριών και ένταξης για όλους, και να τους προετοιμάσει κατάλληλα ώστε να είναι σε θέση να προσλάβουν μειονεκτούντα άτομα, να μπορούν να ανταποκριθούν στην όποια διαφορετικότητά τους, και να μπορούν να τα ενισχύσουν με στόχο την παραγωγικότητα.
2. Στη συμμετοχή ως Εκπαιδευτής/-τρια για το σεμινάριο της **δεύτερης ημέρας** (έξι εκπαιδευτικές ώρες) του προγράμματος των πέντε (5) εργαστηρίων που θα διοργανώσουν οι Εταίροι 1, 2, 3 και 6 στις πόλεις της Ελλάδας και Βουλγαρίας: Καβάλα, Αλεξανδρούπολη, Κομοτηνή (ή Ξάνθη), Μπλαγκόεβγκραντ (Blagoevgrad), και Ράζλογκ (Razlog) (συνολικά 30 ώρες).
3. **Διάρκεια της σύμβασης**

Η διάρκεια της σύμβασης θα είναι **από 01.01.2018 έως 30.11.2018** με δυνατότητα παράτασης σε περίπτωση παράτασης της Δράσης ή/και της Πράξης.

Τον ακριβή χώρο, και τις ημέρες διεξαγωγής των τριών εργαστηρίων (μεταξύ Ιουλίου και Νοεμβρίου του 2018), θα καθορίσουν οι διοργανωτές Εταίροι, οι οποίοι αναλαμβάνουν και τα έξοδα διοργάνωσης αυτών, συμπεριλαμβανομένης της μετάφρασης, της αναπαραγωγής και διανομής του εκπαιδευτικού υλικού στους συμμετέχοντες, καθώς και της παροχής διερμηνέων στην τοπική γλώσσα.

Κατά τη διάρκεια της σύμβασης ο/η Εκπαιδευτής/-τρια ενδέχεται να πραγματοποιεί επιπλέον ταξίδια στο εσωτερικό ή στο εξωτερικό για τις ανάγκες της Πράξης, σε συγκεκριμένες ημερομηνίες που θα προσδιορίζονται από τον φορέα.

1. **Παραδοτέα**

Ο/Η Εκπαιδευτής/-τρια υποχρεούται να καταθέσει στην Ε.Σ.Α.μεΑ.:

* Εκπαιδευτικό υλικό, στην Ελληνική ή στην Αγγλική γλώσσα, για τις παραπάνω θεματικές ενότητες, **έως 30/04/2018**.
* Απολογιστική Έκθεση, στην Ελληνική γλώσσα, με τη λήξη καθενός των παραπάνω **δέκα (10) εργαστηρίων** στα οποία θα συμμετάσχει ως Εκπαιδευτής/-τρια.

1. **Προϋποθέσεις Συμμετοχής**

**4α. Απαιτούμενα προσόντα:**

* Πανεπιστημιακό και Μεταπτυχιακό Τίτλο Σπουδών από Τμήματα Θετικών / Εφαρμοσμένων Επιστημών (Επιστήμες Πληροφορικής / Υπολογιστών) της ημεδαπής ή ισότιμου και αναγνωρισμένου της αλλοδαπής.
* Αποδεδειγμένη επαγγελματική εμπειρία τουλάχιστον επτά (7) ετών στην υλοποίηση εθνικών ή/και συγχρηματοδοτούμενων από τα Διαρθρωτικά Ταμεία έργων που αφορούν σε σχεδιασμό, υλοποίηση, εκπαίδευση ή/και αξιολόγηση ηλεκτρονικών υπηρεσιών, υποστηρικτικών τεχνολογιών ή/και πολυμέσων.
* Τεκμηριωμένη γνώση Αγγλικής γλώσσας επίπεδο Γ2/C2.

**4β. Συνεκτιμώμενα πρόσθετα προσόντα**

* Συμμετοχή σε έργα τα τελευταία πέντε (5) έτη αντίστοιχου εννοιολογικού και μεθοδολογικού περιεχομένου (αναπηρία ή/και κοινωνική οικονομία) στα οποία να είχε ρόλο Υπεύθυνου Έργου ή Επιστημονικού/Τεχνικού Υπεύθυνου ή Εμπειρογνώμονα/Ειδικού Επιστήμονα.
* Συμμετοχή σε μελέτες σχετικές με την αναπηρία στις οποίες να είχε ρόλο Κύριου Μελετητή ή Μελετητή.
* Συμμετοχή σε δημοσιεύσεις σε περιοδικά, πρακτικά συνεδρίων ή και βιβλία, σχετικές με την ηλεκτρονική ένταξη, την ηλεκτρονική προσβασιμότητα, ή/και υποστηρικτικές τεχνολογίες για άτομα με αναπηρία.
* Κοινωνικά κριτήρια - αναπηρία

Για την απόδειξη των ανωτέρω προσόντων απαιτείται η προσκόμιση αναλυτικού βιογραφικού σημειώματος και αντίστοιχων φωτοαντιγράφων (τίτλοι σπουδών, βεβαιώσεις προϋπηρεσίας, πιστοποιητικά επιμόρφωσης, πιστοποιητικά ξένων γλωσσών / πτυχία τριτοβάθμιας εκπαίδευσης αλλοδαπής, Πιστοποιητικό Α/βάθμιας ή Β/βάθμιας Επιτροπής από οποιαδήποτε φορέα προς απόδειξη των κοινωνικών κριτηρίων, σύμφωνα και με τις οδηγίες υποβολής δικαιολογητικών). Επιπλέον, μπορεί να προσκομιστεί κάθε άλλο στοιχείο κατά την κρίση του υποψηφίου.

1. **Αμοιβή**

Η αμοιβή του/της Εκπαιδευτή/-τριας ανέρχεται στο ποσό των 5.060,00 ευρώ για την Δράση 3.1, 7.640,00 ευρώ για τη Δράση 3.2, και 4.859,75 € ευρώ για τη Δράση 4.2, δηλαδή συνολικά **17.559,75€** ευρώ, συμπεριλαμβανομένου του ΦΠΑ και των νόμιμων κρατήσεων, με σύμβαση μίσθωσης έργου ιδιωτικού δικαίου. Οι δαπάνες μετακίνησης, διαμονής και διατροφής για τη συμμετοχή στα εργαστήρια περιλαμβάνονται στην ανωτέρω αμοιβή, και η Ε.Σ.Α.μεΑ. δεν θα καλύψει την όποια άλλη δαπάνη.

1. **Διαδικασία Αξιολόγησης**

Μετά την παραλαβή των βιογραφικών θα ακολουθήσει η επιλογή και η αξιολόγησή τους από τριμελή επιτροπή, ενώ θα πραγματοποιηθεί και συνέντευξη των ενδιαφερομένων που θα πληρούν τις προϋποθέσεις συμμετοχής.

Τα «Απαιτούμενα Προσόντα» αποτελούν τις ελάχιστες απαιτήσεις συμμετοχής στην παρούσα πρόσκληση, **είναι κριτήρια αποκλεισμού (on/off) και δεν αξιολογούνται**.

Οι υποψήφιοι που πληρούν τα απαιτούμενα προσόντα θα κληθούν σε συνέντευξη, η οποία θα βαθμολογηθεί μαζί με τα επιθυμητά προσόντα όπως παρουσιάζεται στον παρακάτω Πίνακα.

|  |  |  |
| --- | --- | --- |
| **Κωδ.** | **ΚΡΙΤΗΡΙΑ** | **ΣΥΝΤΕΛΕΣΤΗΣ** |
| 1 | Συνέντευξη | 35% |
| 2 | Συμμετοχή σε έργα τα τελευταία πέντε (5) έτη αντίστοιχου εννοιολογικού και μεθοδολογικού περιεχομένου (αναπηρία ή/και κοινωνική οικονομία) στα οποία να είχε ρόλο Υπεύθυνου Έργου ή Επιστημονικού/Τεχνικού Υπεύθυνου ή Εμπειρογνώμονα/Ειδικού Επιστήμονα. | 20% |
| 3 | Συμμετοχή σε μελέτες σχετικές με την αναπηρία στις οποίες να είχε ρόλο Κύριου Μελετητή ή Μελετητή. | 15% |
| 4 | Συμμετοχή σε δημοσιεύσεις σε διεθνή περιοδικά, πρακτικά συνεδρίων ή και βιβλία, σχετικές με την ηλεκτρονική ένταξη, την ηλεκτρονική προσβασιμότητα, ή υποστηρικτικές τεχνολογίες για άτομα με αναπηρία. | 15% |
| 5 | **ΚΟΙΝΩΝΙΚΑ ΚΡΙΤΗΡΙΑ - ΑΝΑΠΗΡΙΑ**  Σε υποψηφίους που είναι:   * άτομα με αναπηρία * γονείς ατόμων με αναπηρία | 10%  5% |
|  | **ΣΥΝΟΛΟ** | 100% |

Οι προτάσεις των ενδιαφερόμενων που δεν προσέρχονται στη συνέντευξη κατόπιν κλήσης τους απορρίπτονται.

Τα αποτελέσματα αξιολόγησης θα αναρτηθούν στην ιστοσελίδα της Ε.Σ.Α.μεΑ. Κατόπιν της ανάρτησης των αποτελεσμάτων, οι υποψήφιοι έχουν το δικαίωμα υποβολής ένστασης εντός 3 ημερών από την επόμενη της ημέρας ανάρτησης των αποτελεσμάτων αξιολόγησης. Τυχόν ενστάσεις οφείλουν να είναι συγκεκριμένες και τεκμηριωμένες.

**Οδηγίες Υποβολής Δικαιολογητικών**

Οι ενδιαφερόμενοι μπορούν να **υποβάλλουν από 18/12/2017 έως και 02/01/2017 και ώρα 14:00** (είτε ιδιοχείρως είτε μέσω ταχυδρομείου) την υποψηφιότητά τους σε κλειστούς φακέλους, οι οποίοι πρέπει να περιλαμβάνουν:

1. Υπογεγραμμένη Αίτηση (επισυνάπτεται)

2. Αναλυτικό βιογραφικό σημείωμα

3. Φωτοαντίγραφα των δικαιολογητικών που τεκμηριώνουν την ύπαρξη των απαιτούμενων και επιθυμητών προσόντων

* αριθμημένα και
* σε συμφωνία με τα δηλωθέντα στο αναλυτικό βιογραφικό σημείωμα

4. Επικυρωμένο φωτοαντίγραφο των δύο όψεων του δελτίου αστυνομικής ταυτότητας.

5. Πιστοποιητικό Α/βάθμιας ή Β/βάθμιας Επιτροπής από οποιαδήποτε φορέα: ή πρώην Νομαρχίας ή ασφαλιστικών φορέων αρμοδιότητας Υπουργείου Εργασίας και Κοινωνικών Ασφαλίσεων ή ΚΕ.Π.Α., εφόσον ο ενδιαφερόμενος είναι άτομο με αναπηρία ή γονέας ατόμου με αναπηρία ή νόμιμος κηδεμόνας ή ανάδοχος ατόμου με αναπηρία βάσει σχετικών δικαστικών εγγράφων ή αδελφός/η ατόμου με αναπηρία ή σύζυγος ατόμου με ποσοστό αναπηρίας 67% και άνω, καθώς και σχετικά δικαστικά έγγραφα που αποδεικνύουν τη νόμιμη κηδεμονία ή αναδοχή του ατόμου με αναπηρία.

**Προθεσμία κατάθεσης δικαιολογητικών**

Η υποβολή των προτάσεων και λοιπών δικαιολογητικών από τους ενδιαφερόμενους θα γίνεται είτε με φυσική παρουσία είτε ταχυδρομικά και θα λαμβάνουν αριθμό πρωτοκόλλου από το Γραφείου Πρωτοκόλλου της Ε.Σ.Α.μεΑ. Η προθεσμία ορίζεται στις δεκαπέντε (15) ημερολογιακές ημέρες, αρχόμενης από την επομένη της ημερομηνίας δημοσίευσης της παρούσας και λήξης της 2α Ιανουαρίου 2018, ώρα 14:00μ.μ.

Μετά τη λήξη της παραπάνω οριζόμενης προθεσμίας δεν θα γίνεται αποδεκτή η κατάθεση φακέλων υποψηφιοτήτων. Σε περίπτωση ταχυδρομικής αποστολής, ως ημερομηνία υποβολής της πρότασης θεωρείται η ημερομηνία παράδοσης στην ταχυδρομική υπηρεσία.

Στους κλειστούς φακέλους να αναγράφεται η ένδειξη:

**ΠΡΟΣ:**

**ΕΘΝΙΚΗ ΣΥΝΟΜΟΣΠΟΝΔΙΑ ΑΤΟΜΩΝ ΜΕ ΑΝΑΠΗΡΙΑ**

**(ΕΣΑμεΑ)**

**Ελευθερίου Βενιζέλου 236 Τ.Κ.16341 Ηλιούπολη,**

**2ος Όροφος,**

**Υπ’ όψιν Γραφείου Πρωτοκόλλου**

**ΥΠΟΒΟΛΗ ΠΡΟΤΑΣΗΣ ΠΡΟΣ ΣΥΝΑΨΗ ΣΥΜΒΑΣΗΣ**

**ΕΚΠΑΙΔΕΥΤΗ ΜΕ ΑΝΤΙΚΕΙΜΕΝΟ ΤΗΝ ΑΝΑΠΗΡΙΑ, ΕΦΑΡΜΟΓΕΣ ΤΩΝ ΤΠΕ, ΚΑΙ ΤΗΝ ΑΥΞΗΣΗ ΤΗΣ ΠΑΡΑΓΩΓΙΚΟΤΗΤΑΣ ΑΠΑΣΧΟΛΟΥΜΕΝΩΝ ΠΟΥ ΠΡΟΕΡΧΟΝΤΑΙ ΑΠΟ ΕΥΑΛΩΤΕΣ ΟΜΑΔΕΣ**

**[Αρ. Προκήρυξης: 1791/15.12.2017]**

**της Πράξης «Handicrafts and social economy: A driver for socially inclusive growth in the CB region » (Ακρωνύμιο: SocialCrafts, Κωδ. 2091), η οποία υλοποιείται μέσω του Διασυνοριακού Προγράμματος Ευρωπαϊκής Εδαφικής Συνεργασίας «Ελλάδα-Βουλγαρία 2014-2020»**

**Πληροφορίες/Διευκρινήσεις**

Για περισσότερες πληροφορίες, οι ενδιαφερόμενοι μπορούν να απευθύνονται τηλεφωνικά στην κ. Αν. Νασούλα τηλ.: 210 9949837, από Δευτέρα έως Παρασκευή, ώρες 10:00 έως 14:00.

Η παρούσα πρόσκληση εκδήλωσης ενδιαφέροντος δημοσιεύεται στο διαδίκτυο, στην ιστοσελίδα της Ε.Σ.Α.μεΑ. ([www.esamea.gr](http://www.esamea.gr)).

Ο ΠΡΟΕΔΡΟΣ ΤΗΣ Ε.Γ.

ΙΩΑΝΝΗΣ ΒΑΡΔΑΚΑΣΤΑΝΗΣ

*The Project is co-funded by the European Regional Development Fund and by national funds of the countries participating in the Interreg V-A “Greece-Bulgaria 2014-2020” Cooperation Programme.*



1. Μτφρ. «Κοινωνικές Τέχνες-Χειροτεχνία και κοινωνική οικονομία: Ένας οδηγός για κοινωνική ανάπτυξη χωρίς αποκλεισμούς στη διασυνοριακή περιοχή Ελλάδα-Βουλγαρία» [↑](#footnote-ref-1)
2. Μετάφραση από «Awareness raising & provision of personal development support» (Activity 3.1) [↑](#footnote-ref-2)
3. Μετάφραση από «Capacity building among vulnerable groups» (Work package WP3) [↑](#footnote-ref-3)
4. Μετάφραση από « Promoting self - social entrepreneurship on traditional artisanship» (Activity 3.2) [↑](#footnote-ref-4)
5. Μετάφραση από «Capacity building among vulnerable groups» (Work package WP3) [↑](#footnote-ref-5)
6. Μετάφραση από «Fostering non-discrimination & inclusive and social spirit among CB artisans» (Activity 4.1) [↑](#footnote-ref-6)
7. Μετάφραση από «Capacity building among CB artisans» (Work package WP4) [↑](#footnote-ref-7)